Die Hard (títol orichinal en anglés, en aragonés Duros de matar, enguerada en Aragón con o títol en castellano de Jungla de cristal, Chungla de cristal en aragonés) ye una cinta de cine d'acción estausunidense de l'anyo 1988 dirichida por John McTiernan seguntes un guión adaptau por Jeb Stuart y Steven E. de Souza
d'a novela Nothing Lasts Forever, de Roderick Thorp (1979). La dirección de fotografía d'a cinta ye de Jan de Bont y la Banda Sonora Orichinal ye un treballo de Michael Kamen. Producida por Lawrence Gordon y Joel Silver ta las productoras cinematograficas Gordon Company y Silver Pictures, en l'elenco d'a cinta amanixen como actors destacaus Bruce Willis, Alan Rickman, Alexander Godunov, Bonnie Bedelia, Paul Gleason y Reginald VelJohnson.

La cinta se ródó en Los Angeles, a mesma ciudat aon s'ambienta lo suyo argumento, mientres a epoca d'a propia filmación, ye decir, mientres os anyos 1980. Cal destacar que ista cinta, en a que Willis interpretó a John McClane, un policía de Nueva York que se trobaba ocasionalment en Los Angeles, consolidó la figura de l'actor, iniciando la suya posición como estrela cinematografica, encara que adedicada mas que mas a lo cine d'acción.

Die Hard recibió cuatro nominacions a los Premios Oscar, encara que no en obtenió garra: Edición de Soniu, Montache, Soniu y Efectos Visuals. En 2017 la Biblioteca d'o Congreso seleccionó a Die Hard en considerar que la cinta yera "cultural, historica y esteticament significativa" ta incluyir-la en o National Film Registry.

Elenco

Se veiga tamién
Cine en 1988.
Cintas de 1988.
Die Hard